  Виталий Пронин А. БречаловТа сярысь Тӧро вераз вотэс бамъёсыз пыр меӵак эфирез дыръя. — 2020-тӥ арын льготаен сётӥськись эмъюмъёслы 1 миллиард манет висъямын вал, со 4 поллы уногес 2018-тӥ арын сярысь. Та нуналлы 394 сюрс рецепт гожтэмын, 80 сюрс льготник со эмъюмъёсты басьтыны быгатӥзы, — шуиз А. Бречалов. Тӧро тодэ вайытӥз, 3-тӥ ноябрьысен, ковидэн черламъёс доразы йӧнатӥсько ке, соослы врачен дэмлам препаратъёсты дӥнязы вутто. Та нуналлы 4 сюрс 351 мурт со эмъюмъёсты басьтӥз ни. Талы федерал бюджетысь 116 миллион манет висъямын. — Россиысь Правительство решение кутӥз, ковидэн черламъёсты йӧнатонлы федерал бюджетысь ватсаса 31,2 миллион манет висъяны. Озьыен, туэ эмъюмъёсты басьтозы 9 сюрс адями, — ватсаз Тӧро. УД  